โรงพยาบาลเลิดสิน

โรงพยาบาลเลิดสิน เป็นโรงพยาบาลของกรมการแพทย์ กระทรวงสาธารณสุข ขนาด 609 เตียง ตั้งอยู่เลขที่ 190 ถนนสีลม แขวงบางรัก เขตบางรัก กรุงเทพมหานคร มีเนื้อที่ดินประมาณ 6 ไร่ 3 งาน 92 ตารางวา ปัจจุบันทำหน้าที่เป็นศูนย์แพทยศาสตร์ชั้นคลินิก และสถาบันร่วมผลิตแพทย์ให้กับวิทยาลัยแพทยศาสตร์ มหาวิทยาลัยรังสิต

ประวัติ
ผู้ตั้งโรงพยาบาลเลิดสิน คือ โธมัส เฮย์เวิร์ด เฮส์ ศัลยแพทย์ชาวอเมริกัน และเป็นมิชชันนารีนิกายโปรเตสแตนต์ที่เดินทางเข้ามาเผยแพร่ศาสนาในประเทศไทย โดยได้รับพระมหากรุณาธิคุณโปรดเกล้าฯ จากพระบาทสมเด็จพระจุลจอมเกล้าเจ้าอยู่หัวให้ใช้บ้านหลวง ริมถนนสีลมต่อกับถนนเจริญกรุง อันเป็นที่ตั้งของโรงพยาบาลเลิดสินในปัจจุบัน เปิดเป็น Nursing Home เมื่อ พ.ศ. 2432 บ้างเรียกว่า "คลินิกหมอเฮส์" บ้างเรียก “โรงพยาบาลหมอเฮส์" ต่อมาในปี พ.ศ. 2434 ได้โอนกิจการเป็นของรัฐ โดยใช้ชื่อใหม่ว่า โรงพยาบาลบางรัก ตามที่ตั้งคืออำเภอบางรัก โดยในระยะแรกดำเนินกิจการภายใต้คอมมิตตีประกอบด้วยชาวต่างประเทศหลายชาติ ตั้งขึ้นด้วยกองทุนเรี่ยไรชาวต่างชาติ เมื่อแรกตั้งเป็นตึกแถวชั้นเดียว ความยาวไม่เกิน 10 คูหา

ใน 2 ปีแรก คงรักษาชาวต่างประเทศเป็นหลัก โดยรักษาโรคทั่วไปและน่าจะมีการผ่าตัดอุบัติเหตุด้วย รวมถึงรักษากามโรค อาจสันนิษฐานได้ว่าโรงพยาบาลบางรักเป็นโรงพยาบาลแผนปัจจุบันแห่งแรกในกรุงเทพที่เปิดรักษาโรคสำหรับบุรุษและกามโรคอื่น ๆสถาปณาครบรอบ 70 ปี โรงพยาบาลเลิดสิน กรมการแพทย์ กระทรวงสาธารณสุข, 32. หากเปรียบเทียบคนไข้นอกและคนไข้ในที่มารักษาที่โรงพยาบาลบางรัก พ.ศ. 2433 มีจำนวน 346 คน เทียบกับโรงพยาบาลศิริราช จำนวน 1,017 คน ถือว่ามีผู้มารักษาโรงพยาบาลบางรักไม่มากนัก อาจเพราะที่นี่อยู่ห่างไกลจากพระนครชั้นใน และเก็บค่ารักษาพยาบาล ในขณะที่โรงพยาบาลศิริราชตั้งอยู่ใกล้ศูนย์กลางพระนครและไม่เก็บค่ารักษาพยาบาลสถาปณาครบรอบ 70 ปี โรงพยาบาลเลิดสิน กรมการแพทย์ กระทรวงสาธารณสุข, 34.

ในวิกฤตการณ์ ร.ศ. 112 มีการประจัญบานทางเรือที่ปากน้ำ โรงพยาบาลบางรักมีชื่อเสียงในบทบาทสำคัญในการรับรักษาทหารและราษฎรที่บาดเจ็บจากกระสุนปืนเรือฝรั่งเศสสถาปณาครบรอบ 70 ปี โรงพยาบาลเลิดสิน กรมการแพทย์ กระทรวงสาธารณสุข, 18. ในหนังสือพิมพ์ภาษาอังกฤษ Bangkok Times พ.ศ. 2445 เคยลงข่าวว่า หมอเฮส์เป็นผู้นำเครื่องฉายแสงเรินต์เกน (Roentgen ray apparatus) เข้ามาเป็นเครื่องแรกในสยามสถาปณาครบรอบ 70 ปี โรงพยาบาลเลิดสิน กรมการแพทย์ กระทรวงสาธารณสุข, 56.

พ.ศ. 2485 ได้มีการก่อตั้งกระทรวงสาธารณสุขขึ้น ดังนั้นโรงพยาบาลบางรักจึงถูกโอนย้ายไปสังกัดกรมการแพทย์ ซึ่งเป็นกรมใหม่ที่จัดตั้งขึ้นพร้อมกับกระทรวงสาธารณสุขในยุคของรัฐบาล จอมพล ป.พิบูลสงคราม โรงพยาบาลบางรักในช่วงนั้นเป็นทั้งโรงพยาบาลเฉพาะและโรงพยาบาลรักษาโรคทั่วไป จึงมี 2 หน่วยงานของกระทรวงสาธารณสุขดำเนินการอยู่ คือทั้งกองควบคุมกามโรคและสังกัดกรมการแพทย์ และด้วยเหตุที่กองควบคุมกามโรค โรงพยาบาลบางรักและโรงพยาบาลเลิดสินซึ่งเปิดใหม่ภายหลังตั้งอยู่ในพื้นที่เดียวกันแต่คนละกรม อาจก่อให้เกิดความสับสน ดังนั้น พ.ศ. 2492 กระทรวงสาธารณสุขจึงมีคำสั่งย้ายกองควบคุมกามโรค ให้สำนักงานอยู่ที่วังเทวะเวสม์ แต่โรงพยาบาลบางรักในส่วนของการบำบัดกามโรคยังคงปฏิบัติงานอยู่ที่ถนนสีลมเดิม จนกระทั่ง พ.ศ. 2506 โรงพยาบาลบางรักของกรมอนามัยได้ย้ายมาอยู่ที่ถนนสาทร ที่ดินของโรงพยาบาลบางรักเดิมจึงตกเป็นของโรงพยาบาลเลิดสินซึ่งกำลังก่อสร้างอยู่

กรมการแพทย์ได้รับโอนโรงพยาบาลเลิดสินจากกรมอนามัย เมื่อ พ.ศ. 2491 และได้เปิดรับผู้ป่วยอย่างเป็นทางการเมื่อวันที่ 28 มิถุนายน พ.ศ. 2492 จึงถือว่าวันนี้เป็นวันกำเนิดโรงพยาบาลเลิดสินอย่างเป็นทางการสถาปณาครบรอบ 70 ปี โรงพยาบาลเลิดสิน กรมการแพทย์ กระทรวงสาธารณสุข, 84.

บริการ
โรงพยาบาลเลิดสินมีจำนวนทั้งหมด 500 เตียง ให้บริการทางการแพทย์แก่ประชาชนให้บริการรักษาโรคทั่วไป เชี่ยวชาญการรักษา และการผ่าตัดในกลุ่มโรคกระดูก ข้อต่อ เส้นเอ็น และกล้ามเนื้อ
 ศัลยกรรมกระดูก
 เวชศาสตร์ครอบครัว
 สูติกรรม
 นรีเวชกรรม
 อายุรกรรม
 เวชศาสตร์ฟื้นฟู
 กิจกรรมบำบัด
 ทันตกรรม
 จักษุ
 โสต ศอ นาสิก
 ผ่าตัดเล็ก
 ผู้ป่วยใน
 เคมีบำบัด
 ไตเทียม

อ้างอิง

บรรณานุกรม


แหล่งข้อมูลอื่น



หมวดหมู่:โรงพยาบาลในกรุงเทพมหานคร
หมวดหมู่:เขตบางรัก
หมวดหมู่:สีลม
หมวดหมู่:โรงพยาบาลในสังกัดกรมการแพทย์ กระทรวงสาธารณสุข